cyanic-selkie/wikianc huggingface dataset:
Cuba
Cuba tin un poblashon di 11 mion hende, e nashon mas poblá den Karibe i tambe e isla mas grandi den laman Karibe. Su kultura i kustumbernan ta wòrdu forma dor di varios meskla di otro kultura inkluyendo e indjannan Taino i Chiboney; e periodo di kolonialismo spaño, e introdukshon di katibu afrikano i su proksimidat na Estadonan Uni di Merka.
Nomber
Segun historiadó e nomber Cuba ta bini for di e lenga Taino sinembargo su derivashon eksakto ta deskonosí. E nifikashon eksakto di e nomber no ta kla pero e por wòrdu tradusi di dos manera, sea "kaminda tin tera fertil na abundansia" (cubao) of "luga grandioso" (coabana). Tin ku ta bisa ku Cuba tin e mesun raiz árabe Ka'bah ku kemen tempel. I otro ta kere ku e a wòrdu nombra na e siudat antiguo di Cuba.
Era pre-kolombiano
Prome ku e yegada di e spañónan e area tabata habitá dor di indjan nativo, konosí komo e Taïno i Chiboney ku nan ansestronan a migra for di Nort-, Sentro- i Sur-Amerika. E Taïnonan tabata kultivador i e Chiboney tabata kultivá i yag.
Kolonisashon spaño
Na 12 di Oktober, 1492 Christoffel Columbus a yaga na kaminda awor yama Barancoa i a aklema e teritoria den nomber di Spaña i a nombra e isla: Isla Juan. Na aña 1511 e promé siudat spaño a wordu fundá pa Diego Valdes di Cuellar na Barracoa, otro siudat a sigui despues inkluyendo Havana, e futuro kapital ku a wòrdu fundá na 1515. E spañonan a esklava e aproksimadamente 100,000 habitantenan indigeno ku a resisti konvershon na Kristianismo poniendo nan primeramente pa bai busca oro, anto den un siglo malesanan oropeo a kaba ku e habitantenan original.
Cuba a keda un poseshon spaño pa casi 400 aña (1511-1898), ku un ekonomia basa riba agrikultura di plantashon, meinmiento, i e exportashon di suku, koffie, y tabaku pa Oropa i mas despues Nort Amerika. E trabou tabata hasí dor di esklavonan afrikano ku a trese na e isla ora Inglatera tabata manda na 1762. E grupo elitario ku tabata manda riba e plantashinan tabatin e poder sosial i economiko, apoya dor di e spañonan ku a nase na Cuba (Criollos), otro oropeo, i esklavonan ku ta desende di Afrika. E poblashon na 1817 tabata 630,980 hende, di kual 291,021 tabata kolo kla; 115,691 tabata kolo skur liber; i 224,268 tabata katibu.
Gueranan di independensia
Den e añanan 1820, ora e restu di Spaña su Emperio na Amerika Latino a rebelda anto forma estado independiente, Cuba a keda loyal, maske tabatin un tiki agitashon pa independiensia, lokual ku e monarkia spaño a duna e isla e motto "La Siempre Fidelísima Isla" ("E Isla Semper Fiel"). Esaki tabata pasobra Cuba su habitantenan spaño tabata depende na Spaña pa handel, protekshon di Pirata i proteshon kontra un rebellion di esklavo, anto pasobra nan tabatin mas miedu di e kresementu di poder di Merka ku nan tabata desgusta mandamentu Spaño.
Dies aña di Guera
Independensia di Spaña tabata e motivo di e rebelion di 1868 ku Carlos Manuel de Céspedes como lider, resultando ku un konflikto basta largu ku a ceda nombra Guera di dies aña. Merka a rechasá pa rekonose e gobernashon kubano nobo, ounke hopi pais Oropeo si a hasi'e. Na 1878, e pacto di Zanjón a caba ku e conflicto ku Spaña ku a kiere di duna mas autonomia na Cuba. Na 1879–1880, Patriotico kubano Calixto Garcia a hasi intento pa kuminsa un otro guera, konosi komo e guera chikitu, pero no a logra haña sufisiente sosten.
Periodo entre e gueranan
Esclavitud a wordu abolí na 1886, aunke e minoria ku ta desende di Afrika a ceda oppresa sosialmente i ekonomicamente. durante e periodo aki, pobresa pafo di stad provoka pa e revolushon Spaño di 1868 anto su devastashon a kousa hopi emigrashon na Cuba.
Durante e añanan 1890' agitashon pro-independensia a ceda reviva na parti pa rabiamentu di e nobo restikcionan pone na Handel Cubano dor di Spaña anto hostilidat dor di Spaña su administracion oppresiva i incompetente di Cuba. Un par di Spaña su promisianan di e pakto di Zanjón a ceda cumpli.
Guera di 1895
E ront di 200,000 spañonan tabata hopi mas ku e grupo chikitu di rebeldenan ku a usa hopi taktika di gueria i sabotage. E Spañonan a cuminsa un campaña di supreshon. General Valeriano Weyler, gobernador militar di Cuba, a cue e luganan di kunuku anto huse como lo ke e tabata yama reconcentrados, diskribi dor di observadonan internashonal komo "siudatnan fortifika". Esakinan ta konsidera hopi biaha como e prototipo pa e kampamentunan di konsentrahson di siglo 20. Entre 200,000 i 400,000 siudadanonan kubano a muri di hamber i di varios malesa di e campamentunan, numbernan verifika pa Krus Kora i e senator merikano Redfield Proctor. Tropanan merikano i oropeo a protesta kontra e conducto Spaño riba e isla.
Guera Merikano
E barco di bataya Main a yega na Havana riba 25 di yanüari 1898 pa ofrese proktekshon na e 8,000 residente merikano riba e isla, pero e spañonan a mira esaki komo un intimidashon. Riba e anochi di 15 di febrüari 1898, e Main a explota den e haf, matando e 252 hendenan abordo; un otro 8 hende a muri di nan heridanan sobre di siguiente anochinan.
Joran van der Sloot
Joran Andreas Petrus van der Sloot (☆ 6 di augustus 1987 na Arnhem, Hulanda) ta un asesino Hulandes cu a wordo sentencia pa e morto di Stephany Flores na 2010. Te dia di awe e ta tambe e sospechoso principal den e caso di e desaparicion di Natalee Holloway na Aruba, un señorita cu ta di Merca. Van der Sloot tin famia na Aruba, su tata tawata tin carera di abogado y e tawata e defensor di su yiu durante e investigacion di e caso di Natalee Holloway.
Morto di Stephany Flores
Riba 2 di juni 2010, Van der Sloot ta den detencion riba e caso di un Peruano cu e ta wordo sospecha di a mata na Peru. Segun informacion oficial Van der Sloot lo a asesin'e riba 30 di mei 2010. A bin asina cu e trahado di hotel a haya e klepchinan mancha cu sanger. Nan a par'e na e frontera di Chile, aworaki e ta den embahada Hulandes pa sa kico lo ta su destinacion. Ta trata di asesinato di yiu muher di 21 aña di e comerciante y piloto di auto di careda Ricardo Flores. E mucha muher Stephany Tatiana Flores-Ramirez, nan a hay'e morto den hotel TAC, na Miraflores, cerca di Lima, Peru. El a wordo bati y maltrata. Aparentemente e no a hinc'e. Varios corant Peruano a indica cu van der Sloot ta e sospechoso principal, pasobra e camber di hotel unda nan a haya e curpa riba diaranson mainta ta registra na su nomber. Trahadonan di e hotel a declara tambe na polis cu durante weekend nan a wak Joran cu e juffrouw aki. Polis Nacional di Peru a descarta e posibilidad cu el a secuestr'e, despues cu su mayornan a reporta su disparcion for di diabierna pasa. Polis a yega na e conclusion aki, despues cu nan a combersa cu algun bisiña di 'pasaje Jorga Chavez', den distrito Surco, unda nan a haya e pickup di Stephany bandona. E hendenan di e bario a bisa cu tur siman Stephany tawata haci bishita eynan, unda cu e tawata busca un hoben cu lo por tawata su pareha. E informacion aki a duna polis e indicacion cu casi sigur e mucha muher tabata cu e persona aki, considerando e hecho cu mesun dia di su desaparicion, Stephany tawatin un discusion pisa cu su tata.
Polis tin prueba
Esnan di inmigracion na prome instante a bisa cu no tin un ordo internacional pa captura di Van der Sloot, pero tin si un alerta manda pa Chile, pa nan no permiti Joran scapa over di nan frontera. E pensamento ta cu Joran por purba yega Argentina, unda den pasado hopi “criminal” grandi di Di Dos Guera Mundial a bay busca refugio eynan. Sinembargo hefe di Asunto Consular di embahada Hulandes, Bengt Loosdrecht ,a bisa cu Interpol si a pone un ordo internacional di detencion riba cabes di Van der Sloot. Tata di e mucha muhe den un entrevista cu CNN a bisa cu den e pickup di su yiu muher, pildonan di Ecstasy a wordo haya, cu cual Joran intencionalmente a droga Stephany, pero e version aki no a wordo confirma pa polis Peruano. Polis ta bisa, cu basa riba evidencia, nan ta convenci cu e crimen a wordo cometi riba diadomingo, 30 di mei 2010. Esaki ta exactamente cinco aña despues cu Natalee Holloway a disparce for di mapa na Aruba. Te cu ayeranochi, ainda no a haya indicacion si acaso e autopsia practica riba e victima a keda cla. Pues e causa di morto exactamente no ta conoci.
Aruba
Corantnan grandi di e pais a saca paginanan grandi atardi riba e caso aki. Hasta Hulanda a pone hopi atencion riba e noticia aki. Varios persona a comenta, cu si acaso e polisnan di Aruba a haci nan trabou corectamente e tempo aya, kisas Joran lo tawata den prison y nunca lo no a topa Stephany, y e dama hoben lo a keda bibo ainda. Peru ta bisa cu nan tin evidencia incriminatorio di su envolvimento den e caso di Hotel TAC. Esaki ta inclui declaracion di un empleado di hotel kende a mira Joran drenta cu Stephany pa 5:00 a.m. den e hotel. Tambe nan tin declaracion di un otro stranhero cu tabata den e Hotel cu a mustra mesun cos. Y tambe tin videotape di Casino Atlantic City, y videotape di e Hotel TAC mes, unda bo ta mira nan dos hunto. E investigacion ta birando pisa, pasobra nan no por haya e curpa di e señorita aki cual ta haci cu no tin caso y validez. Ministerio Publico di Aruba a mustra, cu nan ta disponibel pa suministra autoridad Peruano cu cualke informacion cu nan ta desea riba e asunto. Pero mirando e protocolnan internacional, esaki lo ta bayendo via Den Haag, como cu ya caba Lima a pidi Hulanda pa haya informacion di Joran.
Cargonan federal
Fiscal pa Distrito Nort di Alabama ta acusa van der Sloot di extorsion y “wire fraud”, bisando cu Joran a priminti informacion riba paradero di Natalee Holloway a cambio di $250,000.
Fiscal Joyce White Vance a bisa cu riba of rond di 10 di mei van der Sloot a laga un persona transferi $15,000 for di un banco na Birmingham pa un banco na Hulanda. Esaki mester tabata un pago parcial. E fiscal a splica cu van der Sloot a priminti di bisa e sitio unda cu e restonan di Holloway ta na Aruba y informacion encuanto e circunstancianan di su morto despues cu e ricibi e $250,000 completo. Na 2023 Peru a duna di conoce di ta dispuesto di extradita van der Sloot temporalmente pa Merca pa e wordo persigui pa e caso di extorsion.
Joran a confesa
Dialuna den e oranan laat di anochi mundo a bin haya sa e noticia cu Joran van der Sloot a confensa di a mata Stephany Flores door cu e la bay coba den Joran su laptop y a bin haya sa informacion relaciona cu e caso di Natalee Holloway. Joran a confesa n'e recherche di Lima cu e lo a batie, paso el a rabia y a perde cabes ya cu el a bay coba den su bida personal. Ta papia cu posibelmente e lo tabata tin informacion confidencial di e caso di Natalee Holloway den su laptop. Den su rabia Joran a kibra e nek di Stephany, despues cu Joran a bay bebe un koffie. Polis tambe a menciona cu Joran no tabata kier a separa di su laptop riba caminda pa Lima for di Chile. Joran van der Sloot ta cera na e di 7 piso di e prizon na Lima. E ta ricibi tres cuminda cayente pa dia. Consulado di Hulanda na Lima a bisa cu nan lo brinda e hoben Hulandes cu asistencia consular cu ta encera bishita ocasional durante su encarcelacion. Tambe nan lo percura cu e ta wordo trata husto y decente, mescos cu tur otro detenido. Segun e Consulado di Hulanda na Peru, ya caba gobierno Peruano a sigura nan via canalnan diplomatico cu nan a tuma e caso aki masha na serio y lo trata e detenido Hulandes cu tur respet necesario. “Mundo ta siguiendo e caso aki masha di cerca”, asina un vocero di Gobierno a admiti na Consul di Hulanda.
Mester bisa cu Joran van der Sloot no ta e unico Hulandes cera na Peru. E ta e di 11 Hulandes cera den prizon peruano, di cual mayoria di nan ta sintando un castigo relaciona cu e ley di droga.
Joran van der Sloot a cay cera siman pasa y un hues ya a prolonga su detencion cu por lo menos 7 dia mas. Si acaso un Corte husga e acusado di homicidio, e lo por haya un castigo di 35 aña di prizon. Presidente di Peru, Alan Garcia, a bisa prensa diabierna ultimo cu e lo no extradite Joran van der Sloot pa ningun caminda, ni tampoco pa Merca, prome cu e wordo husga pa e delito serio cu e ta wordo acusa di dje na Peru mes.
Tata di Stephany ta duna declaracion
E tata di e victima asesina Peruano, Stephany Flores ayera a reuni cu un hues pa duna un declaracion oficial, asina famianan a bisa CNN. Joran ta nenga su mesun oportunidad pa duna hues un declaracion. Ricardo Flores lo mester a reuni cu Hues Carlos Morales Cordova, kende awor ta encarga cu e caso. Como e hues cu lo presidi e caso, e tin e deber, e persona mas importante pa busca factor y ta recibiendo declaracion for di otro testigo potencial tambe. For di su parti, Van Der Sloot ta purbando pa retrasa e proceso legal door di apela incarceracion y purba pa nulifica e confesion cu el a duna. Un hues, ya caba a nenga su reclamo, pero e abogado di Van Der Sloot a bisa cu su cliente imediatamente lo apela e sentencia y bringa, si ta necesario te na e Corte Supremo Peruano y cortenan internacional,si ta necesario. .
Corte di Alabama ta dicta
A sali publica cu na corte di Alabama a bisa cu Joran van der Sloot a pidi $250 mil dollar na e famia di Natalee Holloway a cambio di informacion tocante e paradero di e hoben. Wel esaki no ta nada nobo na Aruba, pero awor un hurado di Alabama, a acusa ayera Joran Van der Sloot, sospechoso di a mata Stephany Flores, di fraude electronico y extorsion, segun e departamento di husticia Mericano. Segun e acusacion, Van der Sloot a logra un transferencia di $15 mil dollar for di Beth Twitty, mama di Natalee riba su cuenta na Hulanda y otro suma di $10 mil dollar pa un abogado na New York cu lo a trece e placa Aruba. “Un bes identifica e curpa, Beth Twitty lo mester a pag'e $225 mil dollar na Van der Sloot”, e Departamento di Husticia a indica. Segun e corant Peru 21, FBI, cu lo a graba un encuentro na Aruba durante cual Joran a acepta e suma di $10 mil dollar a wordo critica masha hopi mes pa e hecho cu nan no a detene na momento cu e agentenan conhuntamente cu e autoridadnan di Aruba tabata tin e oportunidad di hacie.
E chick di Joran
E programa popular di ABC News, esta “20/20” a haci entrevista cu Melody Granadillo, como cu den pasado e tabata e ‘chick’ di Joran van der Sloot, y cu e tin ainda un dagboek for di e epoca ey. Nan tabata gay cu chick, cual a dura shete luna. E periodista Chris Cuomo a haya sa, con e Joran di antes tabata ful un otro persona compara cu loke awor mundo conoce. Melody a indica cu Joran a manda pidi placa, via SMS, esta $200 pa asina e sali for di Peru. Joran a tawata hunga poker masha hopi mes. Segun Melody, e ta kere cu si acaso nan a keda hunto, kisas Joran lo no a bay den direccion robes. El a mira con Joran a cambia, aunke e mes conoce como un “otro persona”. E mama di Joran van der Sloot, esta Anita, tambe a manda un e-mail pa Melody, den cual e ta mustra cu keto bay e ta kere cu su yiu homber ta inocente. Aki e ta insisti cu Joran “no ta un asesino”. Publicamente Anita no a papia desde cu su yiu a wordo aresta na Peru. Pero ABC News a haya e e-mail aki. Den esaki, e ta splica cu e no ta duna ningun medio di prensa Mericano un entrevista, pasobra e no ta confia nan. E ta pidi Melody pa keda safe y haci oracion pa Joran. E ta bisa cu e no ta e monster cu nan kier pa mundo mira. E ta kere cu Joran ta traumatisa, deprimi, y tin un adiccion. Mientras cu Joran a duna un detaye extenso na Polis Peruano di loke el a haci cu Stephany, con el a chok'e pa 1 minuut largo, y tambe con el a tapa su cara cu su mesun poloshirt, pa e stop di hala rosea.
Ex-abogado di Micheal Jackson
Joe Tacopina ta rumbo pa Lima, asina e corant di mas grandi na Lima "El Comercio" a publica diasabra mainta. E abogado Peruano di Joran; Pablo Altez Navarro a indica cu e ex-abogado di Micheal Jackson lo yega Lima diahuebs 15 di juli 2010, pa tuma over e defensa di Joran v/d Sloot cual ta acusa di a mata e hoben di 21 aña Stephany Flores. Segun e Tacopina ta di opinion cu un di tres persona lo a mata Stephany Flores y ta ademas cuestiona e proceso penal contra Joran van der Sloot. Tacopina lo ta un di e dos abogadonan stranhero. E abogado Peruano di Joran a declara cu su cliente ta hopi mas trankil cu e prome dianan cera den prizon y no tin falta di cuminda.
Beth Twitty
Peter de Vries y Beth Twitty a purba drenta prizon Castro-Castro cu camara scondi, pero a keda deteni y expulsa for di e centro coreccional. Nan a sigui awor pa Aruba na unda kier traha un programa di television relaciona cu desaparicion di Natalee Holloway.
Kehamento contra Peter R. de Vries
E abogado di Joran van der Sloot ta bay entrega un keho oficial na Peru contra e periodista Hulandes, Peter R. de Vries. Asina e abogado Maximo Altez a laga sa dialuna. De Vries a haci su mes culpabel di soborno di e director di e prizon Peruano caminda Van der Sloot ta cera, segun e abogado Altez. Peter R. de Vries, hunto cu Beth Twitty, mama di Natalee Holloway, recientemente a logra drenta prizon Castro Castro y cu camara scondi den oficina di e director, a logra papia cu e detenido sin cu e tabata sa cu nan tabata grab'e. Eynan Twitty a papia cu Van der Sloot den e oficina di e director, mientras cu de Vries tabata den un otro oficina ta scucha e combersacion via un telefon. Van der Sloot tambe a entrega keho contra Twitty y e director di e prizon. E periodista a para riba cu “''no tin niun corupcion. Ningun cen, ningun peso, nada, nul coma nul, a paga pa a drenta e prizon''.” E periodista ta considera tuma pasonan hudicial contra e abogado Altez, si su ponencianan no wordo tuma.
Muscat
Muscat ta kapital di Oman. Doha tin un area di 3.500 kilometer kuadrá i tin un poblashon di 812.000 habitante (2015).
Radio Caracas Televisión
Radio Caracas Televisión of RCTV tabata un red di television comercial di Venezuela cu sede principal na Caracas. Dia 15 di mei 1953 el a wordo funda pa William H. Phelps (1902-1988), empresario i explorador venezolano, bao di e compania Empresas BC1. RCTV tabata e di tres canal mas bieu di Venezuela. Anteriormente Empresas BC1 a cuminsa cu e emisora radial Radio Caracas Radio.
E islanan ABC tabata capta desde 1957 e transmision nan di RCTV riba canal 10 via di un planta di relay na Curimagua, estado Falcon. Pa RCTV esaki tabata su prome cobertura internacional.
Na 2006 gobierno di Hugo Chávez a discontinua e señal di transmision di RCTV; su ultimo transmision tabata dia 27 di mei 2007.
Putrajaya
Putrajaya ta un siudat nobo i un teritorio federal di Malasia. Desde 1995 e ta fungi komo sentro atministrativo i desde 2003 komo sentro hudisial di e gobièrnu malayo pa aliviá Kuala Lumpur, e kapital ku ta yená ku hende. Su nomber ta derivá di e eks-promé minister Tunku Abdul Rahman Putra. Na malayo "Putra" ta nifika prins, i "Jaya" ta nifika eksito. Putrajaya tin un area di 49 kilometer kuadrá i tin un poblashon di 88.300 hende (2015).
Karachi
Karachi ta e siudad mas grandi di Pakistan. Karachi tin un area di 3.527 kilometer kuadrá i tin un populashon di 21.142.625 (2011).
Palomba
Palomba, tambe yamá palomba di kaya of palomba di siudat, ta un para deriva di palombanan domestiko ku a originalmente a wordu kria di de palomba di piedra wild, ku den naturalesa ta biba na klifnan kantu di laman i riba seru. Tur tres sortu ta brui ku otro regularmente. Palombanan ta haña e rantnan di edifisionan ta un bon substituto di klif, i a adapta na bida urbano i ta abundante den siudatnan ront mundu.
Stockholm
Stockholm ta e kapital i e suidat mas grandi di Suecia. E siudat tin un populashon ta mas of menos 932.917 (2015) i un area di 188 kilometer kuadrá.
Livorno
Livorno ta un siudat den e parti sentral parti di Italia, den e region di Toscana. E tin un poblashon di 159.219 hende.
Demografia di Kòrsou
E poblashon di Kòrsou ta dividi entre e 3 partinan di e isla. Bandabou, Willemstad i Banda Riba. Mayoria di e poblashon di Kòrsou (80%) ta biba ront di e bahia di Schottegat den un di e varios bario di Willemstad. Algun bario signifikante ta: Buena Bista, Suffisant i Cas Cora. Na Bandabou e bario di mas grandi ta Barber.
Sambuyamentu
Sambuyamentu ta e aktividat den kual un persona ta bai bou di awa ku of sin ekipahe di respirashon. Sambuyamentu rekreashonal ta un aktividat popular. Tambe tin sambuyamentu profesional òf pa ganashi ku ta tuma e praktikonan den un sitio di trabou bou di awa. Nivelnan di treinen i tiponan di gas pa respirashon ta diferensiá entre e varios tipo di difikultat.
Dévanos
ta un munisipio spaño den provinsia di Soria, region di Castilia i Leon.
Lucca
Lucca ta un siudat den e parti sentral di Italia, den e region di Toscana. E tin un poblashon di 89.781 habitante.
Pisa
Pisa ta un siudat den e parti sentral di Italia, den e region di Toscana. E tin un poblashon di 90.834 hende.
Baku
Baku ta kapital di Azerbaijan. Baku tin un área di 2.130 kilometer kuadrá i tin un poblashon di 2.122.300 habitante (2012).
Palau
Palau, ofisialmente Repúblika di Palau i historikamente konosí komo Belau, Palaos òf Pelew, ta un pais insular den e parti west den Oceano Pasifiko. E pais ta konstitui pa masomenos 340 isla i ta konekta e parti west di e archipielago di Caroline Islands ku partinan di Mikronesia. Su kapital ta Ngerulmud.
Spaña
Spaña, ofisialmente Reino di Spaña (na spaño: Reino de España), ta un país den parti suit di Oropa. E ta situá den peninsula iberiko i tin algun teritorio rondo di e parte nort di Afrika i su teritorio insular ta inklui e Islanan Baleariko den Laman Mediteranio i e Islanan Kanaria den Oséano Atlántiko. Spaña tin frontera ku Fransia, Portugal, Andorra i Maroko. Den e region nort-ost di e pais ta enkontra e seronan di Pyreneo.
Hausa
Hausa (IPA: ˈhaʊsə) (Yaren Hausa of Harshen Hausa) ta un lenga Chadiko cu e numero mas grandi di papiado, papiá como lenga materno pa masomenos 35 mion hende.
Helsinki
Helsinki ta kapital i e siudat mas poblá di Finlandia. Situá na kosta di Golfo di Finlandia, e tin un area di 715,49 kilometer kuadrá i un poblashon di 658.864 habitante (2021).
Almenar de Soria
ta un munisipio spaño den provinsia di Soria, region di Castilia i Leon.
Riad
Riad ta kapital di Arabia Saudita. E tin un área di 1.798 kilometer kuadrá i un poblashon di 7.125.180 habitante (2015).
Inglatera
Inglatera ta e pais konstituyente di mas grandi y mas pobla di e Reino Uni di Gran Britania y Nort Irlandia. E kapital di e pais ta London. Inglatera tin un area di 130.279 kilometer kuadrá i un poblashon di 54.786.300 habitante (2015).
Cushina
Cushina of cushna ta e proceso pa traha cuminda cla pa come door di cushin'e. Hende ta cushna cu candela door di uza palo of carbon cu un stoof cu ta uza propaan of gas natural of stoof cu ta uza coriente. Un forno ta parti di un stoof cu tin un estilo di un box. Hende traha forno di klei of di bloki.
Mekka
Mekka ta un siudat den Arabia Saudita. E siudat tin un área di 760 kilometer kuadrá i un poblashon di 1.675.368 hende (2010).
Cushina
Tin diferente modo pa cushina. Nos por herbe cuminda den awa. Nos por hasa cuminda door di tira zeta of manteca. Nos ta horna bolo door di tinie den e forno cayente. Nos ta roast of grill cuminda door di want'e over di e candela. Tin cu sa herbe carni of nan tin ta grill e y hasta tin cu ta hasa pan. Nos ta cushna e cuminda aki den un panchi. Tin ta lora e carni cu blachi mata pa cushn'e of nan ta hacie cu un taki di palo.
Prome cu nos cushna carni, nos ta yama esaki curu. Tin cu ta come cura. Otro cuminda curu no ta saludabel pa e curpa humano, dus nan tin wordo cushina.
Un hende cu ta siña cushina y a bay studi'e como carera, nos ta yama e hendenan aki coki of chef. Pa hopi hende, cushina ta un arte. Pa e mayorianan ta djis trabou.
Cushnando ta manera arte, ta traha e cuminda p'asina e smaak ta dushi y mustra bon.
Economia
Awendia cushinamento a bira algo masha grandi mes rond mundo. Tin restaurant ta busca coki of chef experiencia y nan ta paga nan un gran cantidad di placa, mayoria e cuminda di restaurant ta caro.
Brian D
Brian Dwayne Alexander Dekkers, mas konosi komo Brian D ta un kantante di Kòrsou i awor ta biba na Leiden, Hulanda.
Ku 14 aña Brian i algun amigu a lanta un banda nobo yama “Big Star”, ku kual e tabatin su promé hit: “Destino tabata ke”.
Siena
Siena (na Latin: Sena Iulia) ta un siudat den e parti sentral di Italia, den e region di Toskana. E ta kapital di e provinsia di Siena i tin un poblashon di 53.901 hende (2017).
Arezzo
Arezzo ta un siudat den e parti sentral di Italia, den e region di Toscana. E tin un poblashon di 99.587 hende (2016).
Grosseto
Grosseto ta un siudat den e parti sentral di Italia, den region di Toscana. E tin un poblashon di 82.183 hende.
Barack Obama
Barack Husein Obama ( n. 4 di ougùstùs 1961 na Honolulu (Hawaii ) i tabata e di 44 presidente di Estadonan Uni di Merka di 20 di yanüari 2009 te 20 di yanüari 2017. E tabata e promé presidente afromerikano di Merka.
Su tata Barack Husein Obama (Senior) nasi na Kenia i su mama Ann Dunham un amerikana nasé na Wichita (Kansas). Barack Obama (jr) su mayornan a konose otro na Universidat di Hawaii despues nan a kasa, dia Obama tabatin 2 aña di edat e mayornan a divorsiá e tata bai biba na Kenia. Su mama a kasa ku un studiante Indones yamá Lolo Soetero, dia Obama tabatin sèis aña e famia a bida na Jakarta (Indonesia) aya Obama a bai un skol moslim pa 4 aña na Jakarta.
E famia a bai Honolulu bèk dia Barack Obama tabatin dies aña; el a keda serka su welo i wela. Aya el a bai skol katoliko. Dia Obama tabatin 21 aña di edat dia su tata a muri 1982 den aksidente di outo na Kenia. Obama su mama a muri di kanser na aña 1995. Barack Obama su mama tabata un desendiente di Jefferson Davis ku tabata presidente di e estadonan konfeshonal di Merka den tempu di Guera Sivil (1861-1865).
Barack Obama a studia prome na Occidental College, (Los Angeles), Columbia Universidat aya el a studia politikologia i na Harvard Universidat ela studia derecho (hues) y despues e tabata dosente tambe na universidat di Chicago i despues el a bira senador den partido demokrat.
Curitiba
Curitiba ta un siudat den Brazil. Ta e kapital di estado Paraná, esun mas grandi di e Sur Brazil ku un area di 434,967 kilometer kuadrá. Den 2006 e poblashon di Curitiba tabata aproksimadamente 1.808.969 habitante.
Medina
Medina ta un siudat den parti west di Arabia Saudita i kapital di e provinsia di Medina. E siudat tin un área di 589 kilometer kuadrá i un poblashon di 1.100.093 hende (2010).
Asia
Asia ta un di e kontinentenan na mundu. Na aña 2011 Asia tabatin alrededor di 4164 mion habitante.
Tram
Un tram ta un medio di transporte cu ta core riba rail, net como un trein of un metro. Comparando cu un trafico di trein su rekisitonan na unda e transporte y e infrastructura mester ta menos.
Bliecos
ta un munisipio spaño den provinsia di Soria, region di Castilia i Leon.
Pakistan
Pakistan ta un pais den Asia. E kapital di Pakistan ta e siudad Islamabad. E siudad mas grandi ta Karachi.
Terni
Terni ta un siudad den e sentral parti di Italia, ku un poblashon di 111.270 hende, den e region di Umbria.
Florenza
Florenza (na italiano: Firenze) ta kapital di e region di Toscana, den e parti sentral di Italia. E ta e siudat mas poblá di Toscana ku 383.083 habitante na 2017, i ta konta ku mas di 1,5 mion hende den su zona metropolitano.
Perugia
Perugia ta un siudat den e parti sentral di Italia. E ta kapital di region di Umbria i tin un poblashon di 168.066 hende (2010).
Kolonialismo
Kolonialismo ta e establesementu, mantenementu, atkisashon i ekspanshon di kolonia den un teritorio dor di hende di un otro teritorio. Kolonialismo ta e proseso kaminda un soberania riba e kolonia ta wòrdu tuma dor di e metropolo i e struktura sosial, gobièrnu, i ekonomia di e kolonia ta wòrdu kambia dor di e kolonialistanan - hendenan for di e metrópolis. Kolonialismo ta un set di relashonnan inigual entre e metrópolis i e kolonia; entre e kolonisadónan i e poblashon indígeno.
E palabra kolonialismo ta referi na e periodo den historia entre siglo 15 i siglo 20 ora nashonnan oropeo a establese kolonianan riba otro kontinentenan. Den e periodo aki e hustifikashonnan pa kolonialismo a varia hopi manera pa ganashi, e ekspanshon di e poder di e metrópolis, i pa varios kreensia politiko i religioso.
Kolonialismo i imperialismo ta ideologikamente mará na merkantilismo.
Damasco
Damasco ta kapital di Siria i ta e kapital mas bieu na mundu. Tin un area di 105 kilometer kuadrá i un poblashon di 1.711.000 habitante (2009).
Beirut
Beirut (árabe:بيروت) ta kapital i siudat mas grandi di Líbano. Su nomber antiguo tabata Berytus. Beirut tin un area di 19,8 kilometer kuadrá i un poblashon metropolitano di 2.4 mion habitante (2014).
Beirut ta habitá pa mas di 5.000 aña, hasiendo e un di e siudatnan mas bieu na mundu. E ta sede di gobernashon i ta hunga un papel klave den ekonomia libanes ku e gran kantidat di banko i korporashonnan establesi den e siudat. E ta un puerto importante pa e pais i e region.
Pelikula
Un pelikula of cine, ta un serie di imagen moviendo. E ta wordu trahá dor di rekort imagen nan fotografiko ku un kamara, of por wordu krea ku animashon of efektonan visual. E proseso di traha pelikula a bira un forma di arte i un industria.
Ciudad di Mexico
Ciudad di Mexico ta e capital y e stad di mas grandi den Mexico. E ta tambe un di e stadnan di mas pobla y un di e stad mas sushi den mundo. E Aztecanan tawata den Mexico prome cu e yega di e Spañonan y nan a traha Ciudad Mexico. Hernán Cortes, un conkistado, a haya e stad na aña 1521. Awe, 8.5 miyon di hende ta biba den e stad y mas of menos 18 miyon di hende ta biba den Gran Ciudad di Mexico den e areanan urbano.
E tin un poblacion di 18.1 miyon habitante y ta un di e stadnan di mas conoci rond mundo, despues di Ciudad Tokyo na Hapon y e mas pobla Mumbai na India.
Ciudad di Mexico tawata originalmente traha den e lago, Lago Texcoco, cu ta awo gelek. E ecologia di e luga a cambia asina hopi door di e gelek.
Hopi di nan bestia nativo, manera e Axolotl a muri of ta den peliger.
Comision di Ortografia
Comision di Ortografia ta un comision nombra pa gobierno di Aruba cu t'ey pa concientisa e uzo di Papiamento. Pa yuda e uzado skirbi Papiamento corectamente segun e reglanan stipula den Ortografia di Papiamento- version 2009. Ta un grupo di trabou di Departamento di Enseñansa Aruba, incluyendo algun miembro di otro departamento.
Na aña 1976 Aruba tin su ortografia oficial, cu awor ta revisa. E revision meste haya aprobacion ainda.
Idioma oficial di Aruba
Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Esaki a sosode principalmente pa duna Fries un status oficial.
Pa loke ta trata Papiamento, tabata prome biaha cu el a wordo declara oficial como idioma. Na Corsou cu Boneiro Papiamento a bira oficial 4 aña despues, esta na 2007.
E idea tras di oficialisacion di Papiamento ta pa stimula uzo di nos idioma nacional den aparato gubernamental y pa Papiamento y Hulandes wordo considera como igual.
E ley ta encera entre otro cu un ciudadano por uza tanto Papiamento como Hulandes ora e dirigi su mes na gobierno. Esaki kiermen cu un ciudadano tin derecho di skirbi un carta na Papiamento tambe pa gobierno.
Pa banda di gobierno, te aworaki e custumber tabata pa skirbi documento (oficial) na Hulandes y trata nan na Papiamento. Awor ta posibel tambe pa skirbi documento oficial na Papiamento.
Den cierto caso ta posibel pa ciudadano pidi traduccion di un documento oficial di gobierno den un di e idiomanan oficial. Ta asina cu e ley tambe ta brinda e posibilidad di pidi un papel di Censo na Papiamento. Pa por brinda e servicio di traduccion na Papiamento, gobierno a duna un curso di corector di Papiamento algun aña pasa.
Un otro posibilidad nobo cu e ley ta ofrece, ta di huramenta na Papiamento. Ora di huramenta, e palabranan pa uza ta: “Dios Todopoderoso yuda mi”, ora di priminti ta uza e palabranan:”Esey mi ta priminti” y ora di haci declaracion ta uza: “Esey mi ta declara.”
Pa loke ta trata e sector huridico, esaki por lo pronto ta keda na Hulandes, entre otro pa motibo di e lasonan di e sistema legal cu Aruba tin cu Hulanda y Antias. E intencion ta pa den futuro por duna Papiamento y Hulandes igualdad riba e tereno aki tambe.
New York City
New York ta e siudat mas grandi di Merka i un di e siudatnan mas poblá na Merka. E siudat ta situá na boka di Riu Hudson na punta mas suit di estado estado di New York i ta e sentro di e área metropolitano di New York. New York tin un gran influensia riba komersio global, finansa, medionan di komunikashon, kultura, arte, moda, investigashon (research), edukashon i entretenimento. Komo e siudat ku tin e ofisina prinsipal di Nashonnan Uni, e ta un siudat importante na nivel internashonal. E siudat ta wordu referi na dje komo New York City of Siudat di New York pa distingui'e for di e estado di New York, ku e ta parti di dje.
Irak
Irak ta un pais di Medio Oriente pasùit-pabou di Asia. E ta komparti frontera cu Arabia saudita y Kuwait parti pasùit, Turkia parti panort, Siria parti nort-pabou, Hordania parti pabou y Iran parti pariba. E kapital di Irak ta Bagdad.
Nashonnan Uni
E Organisashon di Nashonnan Uní (UNO) of simplemente Nashonnan Uní (UN) ta un organisashon internashonal ku su metanan ta kooperashon den lei internashonal, seguridat internashonal, desaroyo ekonómiko, progreso sosial, derechonan humano, i pas mundial. A forma Nashonnan Uní na 1945 despues di e Di Dos Guera Mundial pa remplasá e liga di nashonnan, pa stòp guera entre paisnan i pa proveé un plataforma pa diálogo. E ta kontené hopi organisashon supsidiario ku ta kumpli su mishonnan.
Tanki Flip
Na Tanki Flip ta estableci desde 1994 e kamp di Cuerpo di Bombero di Aruba.
Historia
Tanki Flip tabata un pueblo indjan pre-colombiano (1000-1500) di alrededor 150 habitante y un di e cuater pueblo indjan conoci na Aruba: Tanki Leendert, Santa Cruz y Savaneta. Pa studia e forma di biba y traha di e indjan Museo Arkeologico di Aruba a organisa algun excavacion den e zona di Tanki Flip na 1994. Analisis di e material ta mustra cu e indjannan tabata biba di pesca, practica entre otro na Eagle Beach y Malmok, coleccionamento di cocolishi y agricultura. E palabra tanki den e nomber di Tanki Flip ta referi na e existencia di e dam, unda dos rooi tabata bini huntu.
Tip Marugg
Silvio Alberto (Tip) Marugg (Willemstad, 16 di december 1923 – aldaar, 22 april 2006) tabata un eskritór Antiyano i un poèta.
E la nanse komo e di sinku di shète yiu. Su mayornan tur dos tabata katóliko pero Marugg a wordu kriá kathòliko komo protestant. E la haal su diploma di mulo na aña 1942 e mester a drenta 5 aña di servisio militar. Despues e la traha basta aña na Shell. Ora e tabata traha na e pagina di personal di Shel yamá 'Passaat', e la diskubri su talentonan pa skirbi. E la dubutá na 1958 ku su buki di novela Weekendpelgrimage. Na 1967 e la sigui ku In de straten van Tepalka. Pero te na 1988 e la saka su di très novela, De morgen loeit weer aan ku a haña nominashon pa e premio di literatura di AKO. Marugg tabata kasi 20 aña ku penshun na e momentu ei i a tuma retiro for di skirbimentu. Su bukinan a wordu translatá den entre otro Ingles i Ruso.
Meskos ku Boeli van Leeuwen, ku ken tabata su amigu, e bida riba e isla di Kòrsou tabata hunga pari central den su historianan. E la buska un manera pa demonstrá e paradoksianan entre e existensia individual i e bida den komunidat. Su estilo si ta otro. Kaminda Van Leeuwen ta lusi su mes ekstravagante i ku hopi antenshon pa grupo, Marugg tabata mas moderá, melangoniko i mas di focus riba e ser individual.
Su delaster añanan di su bida e tabata keha di un bistá ku tabata sigui atrasá, kual a kousa ku e no tabata den un estado mas pa skirbi i lesa. Tambe e la perde un pia un aña prome ku e la fayese dor di un infekshon.
Aunke e tabata kriá kristian, Marugg no tabata krea. Su falta di religion tabata un gran motivashon pa skirbi, asina e tabata buska sentido den su bida.
IP adrès
IP adrès (abreviashon di Internet Protocol adrès) ta un identifikashon numeral asigná na kada aparato ora esaki ta pega na internet pa komunikashon. Un IP adrès ta komparabel ku un number di telefon.
Sharlon Schoop
Sharlon Romans Emederio Schoop (n. 15 di aprel 1987 na Willemstad, Kòrsou) ta un pelotero hulandes ku aktualmente ta forma parti di e organisashon di beisbòl, Baltimore Orioles.
1919
1919 ta un aña komun kuminsando riba un djarason riba e kalènder gregoriano.
Sharlon Schoop
Schoop a keda firmá pa e ekipo di San Francisco Giants komo hungadó liber riba 30 di mart 2004. E ekipo di Baltimore Orioles a firmé pa un kontrakt di liga menor riba 21 di november 2013. Jonathan Schoop, ruman mas grandi di Sharlon, tambe ta forma parti di e organisashon di Baltimore Orioles.
Beratón
ta un munisipio spaño den provinsia di Soria, region di Castilia i Leon. E tin un superfisie di 41,15 km² i ta konta 33 habitante (1 di yanüari 2016).
Sharlon Schoop
Schoop a representa Hulanda na e World Baseball Classic 2009 na San Juan, Puerto Rico and Miami, Florida.
1919
A sosodé
Yanüari
Febrüari
Aprel
Mei
Yüni
Yüli
Ougùstùs Sèptèmber
Òktober
Novèmber
Desèmber
A nase
Yanüari
Febrüari
Mart
Aprel Mei
Yüni
Yüli
Òktober
Novèmber
Desèmber
A fayesé
Yanüari
Febrüari
Mart
Aprel
Mei
Yüni
Yüli
Ougùstùs
Òktober
Novèmber
Desèmber
Almazán
Almazán ta un munisipio spaño den provinsia di Soria, region di Castilia i Leon. E tin 5.727 (2006) habitante.
San'a
San'a ta kapital di Yemen. San'a tin un area di 126 kilometer kuadrá i tin un poblashon di 1.937.451 habitante (2012).
Askhabad
Askhabad ta kapital di Turkimenistan. Askhabad tin un area di 440 kilometer kuadrá i tin un poblashon di 1.031.992 habitante (2012).
Lithium
Lithium ta un elemento kímiko ku ta un metal moli, kolo plata-blanku ku ta keda den e grupo kímiko di metalnan alkali. E ta representa dor di e símbolo Li i e number atomiko 3. Bou di kondishonnan normal e ta e metal mas lihe i e elemento solido menos masivo. Manera tur metal alkali e ta hopi reaktivo i kimabel. Pa e rason aki e ta normalmente warda den un zeta kímiko. Ora e wordu kortá, lithium ta mustra un luster metaliko, pero den kontakto ku airu muá e ta bira un kolo gris fadá, anto e orei, pretu. Pasobra e tin un reaktividat haltu, Lithium nunka no ta okuri normal den naturalesa, anto normal ta aparse komo parti di algu otro, mayoria biaha komponente ioniko. Lithium ta okurí den un par di metalnan pegmatiko, pero e tambe ta obtené for di brimonan i klei. Riba un eskala industrial, lithium ta isloka elektronikamente for di un bruashon di lithium klorido i potasio klorido.
Reskoek
Reskoek (papiamentu: rèskuk/rèskoek; ingles: pancake, tambe hotcakes, griddlecakes, of flapjacks; spaño: panqueque; portugues: panqueca) ta algo di come traha cu hariña di pan, sucu (rasenchi) cu ta hasa den forma plat.
Leiden
Leiden ta un suidat na Hulanda. Leiden tin mas o menos 120.000 habitante (2014). Leiden tin e universidat di mas bieu na Hulanda.
Little League World Series
Little League World Series (LLWS) ta un torneo di beisbòl anual pa mucha entre di 11 pa 13 aña di edat. Orginalmente e torneo tabata wòrdu yamá e National Little League Tournament i atraves di tempu a kambia a e nòmber pa por hasié un World Series, un torneo mundial enbes di nashonal. E promé torneo a tuma lugá na aña 1947 i e ta tuma lugá tur aña den ougùstùs na South Williamsport, Pennsylvania na Merka.
Den komienso timnan di Merka so tabata kompetí kontra di otro den e 'World Series', pero ku tempu a hasié un torneo kaminda ku timnan di rònt mundu por kompetí. E torneo ta bastante famá, espesialmente den Estadonan Uní di Merka, kaminda ku e kanal ESPN ta transmití esaki tur aña di nobo. Na aña 2006 a adaptá e regla di edat. Hungadónan mag kumpli 13 aña despues di promé di mei i no despues di promé di ougùstùs manera tabata kustumber. Komo ku e torneo ta tuma lugá den luna di ougùstùs, mayoria hungadó ta kumpli 13 aña promé ku e torneo tuma lugá. Entrante di aña 2018, solamente hungadónan ku ta bai kumpli 11 i 12 aña mag partisipá na e torneo. E regla akí ta hasiendo su entrada kuminsando ku hungadónan ku a nase riba i despues di promé di yanüari 2006.
Aunke ku den boka di pueblo sa yama e Little League Baseball World Series na e nòmber Little League World Series, e ta solamente unu di ocho torneo ku ta keda organisá pa e organisashon Little League International. Kada unu ta trese sea timnan di beisbòl of sòftbòl di rònt mundu huntu den un di e kuater kategoria di edat. E struktura deskribí akí ta esun ku ta kedá usá pa e Little League Baseball World Series. Esun ta keda usá pa e otro World Series ta similar, pero ku diferente region.
Kampeonato
E kampeonato di LLWS tin un divishon nashonal i un divishon internashonal i tur wega ta segun un sistema di dòbel eliminashon. Na su turno, kada divishon ta dividí den gruponan regional. Pa motibu di e pandemia di corona no tabatin kampeonato na 2020 i na 2021 a tuma lugá unikamente e torneo di divishon nashonal 'All American'. Den LLWS Kòrsou a titulá kampeon mundial na aña 2004 i supkampeon na aña 2005 i 2022.
Republika di Kongo
Republika di Kongo ta un pais den Afrika. E kapital di e pais ta e Brazzaville. Republika di Kongo tin un area di 342.000 kilometer kuadrá i un poblashon di 4.662.446 habitante (2014).
Brazzaville
Brazzaville ta kapital i suidat mas grandi di Republika di Kongo. Brazzaville tin un poblashon ta mas of menos 1.827.000 hende (2014) i un área di 263,9 kilometer kuadrá.
Bologna
Bologna ta un siudad di e parti nort di Italia. E siudat ta kapital di e region metropolitano ku mesun nomber i tambe e kapital di e region Emilia-Romagna.
Ottawa
Ottawa ta e kapital di Canada. E siudat tin un area di 2.778 kilometer kuadrá. E ta e di kuater siudat mas grandi na Canada ku un poblashon di 883.391 (2011) habitante.
Beryllio
Beryllio ta un elemento kímiko ku e simbolo Be i e number atomiko 4.
Un elemento divalente, beryllio ta haña naturalmente solamente ora e ta kombina ku otro mineralnan. Notabelmente piedranan di balor ku ta kontene beryl (aquamarina, esmeralda) i chrysoberyl. E elemento liber aki tin un metal alkalino kolo heru-gris, fuerte, e no ta pisa hopi i ta kibra fasil. E ta usá na prome luga pa durifika alloynan.
Bangladesh
Bangladesh ta un pais den Asia.
Union Sovietiko
E Union di Republikanan Sovietiko Sosialista (Rusiano: Союз Советских Социалистических Республик, translatá komo. Soyuz Sovetskikh Sotsialisticheskikh Respublik, abrevá СССР, SSSR), informalmente konosi komo e Union Sovietiko (Rusiano: Советский Союз, translatá komo. Sovetsky Soyuz) Of Rusia Sovietiko, tabata un estado konstitushonalmente sosialistá ku a eksisti riba e teritorio ku aworaki ta e pais di Rusia entre 1922 i 1991.
Riu
Un riu ta un kurso di awa natural, normalmente di awa dushi, ku ta laba bai drenta un oceano, un lago, un laman of un otro riu. Den un par di kaso un riu ta simplemente drenta tera of ta seka kompletamente prome ku e yega un otro kurpa di awa. Riunan chikitu por tin hopi nomber dependiente riba nan luga manera beek ku rooi; no tin un regla general ku ta defini kiko por wordu yama un riu.
Lizanne Richards-Dindial
Lizanne Marie (Liza) Dindial (n. 19 di septèmber 1957 na Kòrsou) tabata e di dies i último gezaghebber di teritorio insular di Kòrsou, di 2000 pa 2010. For di 2011 e ta miembro di Konseho Konsultativo di Kòrsou, okupando e puesto di visepresidente desde 2017.
Arancón
ta un munisipio spaño den provinsia di Soria, region di Castilia i Leon.
Lizanne Richards-Dindial
Lizanne Dindial ta yu mayó di e famia di sinku yu di Clara i Stanley Dindial, di prosedensia di Trinidad i Tobago. Despues di gradua di VWO na Radulphus College e ta kontinua su estudio avansa na UNA. Na 1983 e ta obtene su Master den lei i na 1991 ta kompletá e estudio di Ontvanger di Belastingen na Den Haag, Hulanda. Durante su estudio el a traha na Pierson Heldring & Pierson (Curacao) i Equity Trust Co. N.V. (Amsterdam).
Na regreso di Hulanda na 1992 Dindial a bai traha na teritorio insular di Kòrsou, promé den funshon di timlider i desde dia promé di oktober 1994 komo hefe di e Servisio di Eilandsontvanger. Na aña 2000 e ta wòrdu nombrá gezaghebber. E tabata e promé i uniko muhe pa asumi e puesto aki. Ku e reforma estatal na 2010 el a bai den historia komo e ultimo gezaghebber di teritorio insular di Kòrsou.
Dindial a wòrdu nombrá visepresidente di Konseho Konsultativo di Kòrsou entrante 21 di aprel 2017. Den dekada 90 di siglo binti e tabata miembro di directiva di fundashon Vrouwennetwerk Curaçao.
Griep di porco
E griep di porco miho conoci como, swine flu of griep Mexicano ta un infeccion causa pa cualke virus di e famia Orthomyxoviridae, e ta endemico den e poblacion di porco. Infeccion cu e virus ta limita na hende i parha. Normalmente e ta afecta hende despues di tin contacto estrecho cu porco, pero e malesa tambe por plama di un persona pa otro. E stam bacterial viral aki a wordo clasifica di Influenzavirus C of algun di e subtiponan di e genero Influenzavirus A. Ta eksisti diferente tipo y variante di griep di porco, conoci como H1N1, H1N2, H3N1, H3N2 y H2N3.
Sintoma
E sintomanan principal di griep di porco ta casi mesun cu e griep regular. Nan ta inclui sacamento, biramento di cabes, cansancio, calafriu, keintura, dolor di curpa, dolor di garganta, diarea y dolor di stoma.
San Salvador
San Salvador ta e kapital i e suidat mas grandi di El Salvador. San Salvador tin un poblashon ta mas of menos 257.754 habitante (2015) i un área di 71,45 kilometer kuadrá.
Snoa
Un Snoa of Synagoge (greigo συναγωγή translitera synagogē, nifikando "assemblidat"; judiu : בית כנסת beyt knesset, nifikando "kas di assemblidat"; (בית תפילה) beyt t'fila, nifikando "kas di resamentu"; שול shul; אסנוגה esnoga; קהל kal) ta un kas religioso di judiu. Ora e ta wordu parti den pida-pida e palabra tambe por nifika "siñando huntu (for di e palabra griego syn, huntu,anto aghoghei, siña of train).
Edinburgh
Edinburgh, ofisialmente City of Edinburgh, (eskoses-galiko: Dùn Èideann, eskoses: Embra, Embro of Edinburrie) ta e kapital di Eskosia desde 1437.
Snoa
Snoa ta un palabra komun papia komo "shul" dor di hudiunan ortodoks, anto "synagoga" dor di e hudiunan konservativo, anto tambe "Templo" dor di hudiunan reforma. "Snoa" ta un ku por wordu usa dor di tur e sektonan.
Edinburgh
E siudat ta ubiká na kosta oriental, na parti suit di Firth of Forth, i ta e sede di e parlamento eskoses ku a wòrdu re-institui na 1999. Edinburgh ta siudat mas grandi di Eskosia despues di Glasgow. Su habitantenan ta usa Auld Reekie komo nòmber di kariño pa na siudat.
Snoa
Snoanan normalmente tin un hal grandi pa resa (e sanktuario), huntu ku kambernan mas chikitu pa studia i tin biaha un hal sosial I ofisinanan. Un par di snoa tin un kamber separa pa studia e Torah, yamá e beth midrash—בית מדרש ("Kas di estudio").
Snoanan no ta luganan konsekreta, tambe un snoa no ta nesesario pa alabansa. Alabansa hudiu tambe por wordu hasi ora dies hudiu (un minyan) ta asembla. Alabashon tambe por wordu hasi solitariomente of ku mas tiki ku dies hende. Un snoa den senso mas estrikto no ta un templo; e no ta remplasa e templo destrui di Herusalem situá den e suidat di Herusalem.